**Ministerstvo vnútra Slovenskej republiky**

**SEKCIA EKONOMIKY**

**odbor komodít**

**Pribinova 2 , 812 72 Bratislava**

Č. p.: SE-OK3-2025/004091-007

**VÝZVA NA PREDLOŽENIE PONUKY**

pre zákazku malého rozsahu zadávanú prostredníctvom systému JOSEPHINE podľa zákona č. 343/2015 Z. z.o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“)

### **I. Názov, adresa a kontaktné miesto verejného obstarávateľa**

**Názov**: Ministerstvo vnútra Slovenskej republiky – **OŠK OK SE MV SR**

**Adresa**: Košická 47, 812 72 Bratislava

**Krajina**: Slovenská republika

**Interná adresa organizácie (URL)**: <http://www.minv.sk/>

**Kontaktná osoba**: Ing. Vanda Michalcová

**Telefón**: 09615/75337

**E-mail**: vanda.michalcova@minv.sk

**Odkaz na webové sídlo kde je výzva dostupná:** <https://www.josephine.sk/>

**II. OPIS**

**Názov zákazky**: Destilácia UNISOLU

**Druh zákazky**: služba

**Spoločný slovník obstarávania (CPV)**: 71900000-7 – Laboratórna služba

**Rozdelenie predmetu zákazky na časti:** zákazka nie je rozdelená na časti

**Miesto plnenia**: Ministerstvo vnútra SR, Račianska 45, Bratislava

**Termín plnenia zákazky**: do 30.11.2025

**Opis predmetu zákazky**: Destilácia vymývacieho prostriedku UNISOL - cena bude stanovená vrátane všetkých nákladov súvisiacich so zabezpečením predmetu zákazky ako aj vyzdvihnutie materiálu na mieste plnenia, destilácia a následné doručenie na miesto plnenia.

**Podrobný opis predmetu:** bližšia špecifikácia v prílohe č. 1

**Množstvo alebo rozsah obstarávaných tovarov**: príloha č. 1

**III. PREDPOKLADANÁ HODNOTA ZÁKAZKY**: **2 490,00 € bez DPH**

**IV. INFORMÁCIE POTREBNÉ NA PREDLOŽENIE PONUKY**

**Komunikácia:**

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“. Verejný obstarávateľ upozorňuje, že predkladanie ponúk je umožnené iba autentifikovaným uchádzačom.

**Použije sa elektronická aukcia: nie**

**Lehota na predkladanie ponúk**: **Dátum**: 27.03.2025, **Čas**: 11:00 hod

**Dátum a čas otvárania ponúk: Dátum:** 27.03.2025 **Čas:** 11:15 hod

**Spôsob predkladania ponúk**: formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

**V. PODMIENKY ÚČASTI**

**Uchádzač/záujemca predloží s vyčíslením ceny aj nasledovné vyplnené tlačivá:**

* v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe)
* vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (tlačivo o vyhlásení je v prílohe).

**VI. KRITÉRIÁ VYHODNOTENIA PONÚK:**

**najnižšia cena za kompletný predmet zákazky.**

**Ak uchádzač nej je platiteľom DPH, na túto skutočnosť upozorní v ponuke.**

**Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuky uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.**

### **VII. Podmienky týkajúce sa plnenia**

Výsledkom verejného obstarávania bude objednávka. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

**Doplňujúce informácie**:

1. **Cena v eurách musí byť konečná, stanovená vrátane všetkých nákladov súvisiacich so zabezpečením predmetu zákazky (vrátane napr. dopravy, manipulácie, služby a iných možných nákladov spojených so zabezpečením služby) na miesto plnenia.**
2. Verejný obstarávateľ neposkytuje preddavky.
3. Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.
4. Na základe písomne vystavenej objednávky bude vystavená faktúra.
5. Prílohou faktúry musí byť dodací/montážny list potvrdený oprávneným zástupcom verejného obstarávateľa.

**Dôvody na zrušenie použitého postupu zdávania zákazky:**

**Verejný obstarávateľ môže zrušiť použitý postup zadávania zákazky z nasledovných dôvodov:**

**a) nebude predložená ani jedna ponuka,**

**b) ani jeden uchádzač nesplní podmienky účasti,**

**c) ani jedna z predložených ponúk nebude zodpovedať určeným požiadavkám vo výzve na predkladanie ponúk,**

**d) ak sa zmenili okolnosti, za ktorých sa vyhlásilo toto verejné obstarávanie**

V Bratislave, dňa 13. 03. 2025

Príloha č. 1

**OPIS PREDMETU ZÁKAZKY**

Predmet zákazky: Destilácia UNISOLU

Cena je stanovená vrátane všetkých nákladov súvisiacich so zabezpečením predmetu zákazky (dopravné a iné) na miesto plnenia.

Miesto plnenia: Ministerstvo vnútra SR, Račianska 45, Bratislava.

|  |  |  |  |  |
| --- | --- | --- | --- | --- |
| Názov | PredpokladanýPočet litrov | Cena bez DPH za 1 l | Cena celkom bez DPH | Cena celkom s DPH |
| Destilácia UNISOLU | 600 |  |  |  |